b"\n_START_ARTICLE_\nDBU's Landspokalturnering for herrer 1957-58\n_START_PARAGRAPH_\nDBUs Landspokalturnering for herrer 1957/1958 var den fjerde udgave af DBUs Landspokalturnering for herrer. Vejle Boldklub vandt turneringen for f\xc3\xb8rste gang, da holdet i pokalfinalen besejrede KB med 3-2. Ingen af de to hold havde tidligere v\xc3\xa6ret i finalen i turneringens historie._NEWLINE_Finalen blev spillet den 11. maj 1958 i K\xc3\xb8benhavns Idr\xc3\xa6tspark under overv\xc3\xa6relse af 28.600 tilskuere, hvilket var ny tilskuerrekord for en pokalfinale. Kampen blev afgjort, da Tage Hvejsel Hansen bragte Vejle Boldklub foran med 3-2 i kampens 73. minut. Vejles Knud Herbert S\xc3\xb8rensen blev valgt som finalens pokalfighter._NEWLINE_De forsvarende pokalmestre fra AGF blev sl\xc3\xa5et ud i 4. runde af Br\xc3\xb8nsh\xc3\xb8j Boldklub efter straffesparkskonkurrence."